**ΠΡΟΣΚΛΗΣΗ**

Ο Διευθυντής και ο Σύλλογος διδασκόντων του 2ου Λυκείου Πειραιά  καλούν τους γονείς και κηδεμόνες σε ενημερωτική συγκέντρωση την **Δευτέρα  29 Οκτωβρίου 2018** στις **18.00** στην αίθουσα εκδηλώσεων  του σχολείου μας.

Θα συζητηθούν η λειτουργία του σχολείου, οι υποχρεώσεις  σχολείου – μαθητών – κηδεμόνων, προγράμματα σπουδών, εκδρομές, απουσίες  κλπ.

Στην συνέχεια θα πραγματοποιηθεί η **ετήσια γενική συνέλευση του Συλλόγου Γονέων και Κηδεμόνων**, όπου μπορείτε να ενημερωθείτε για την δράση του και να συμβάλετε με νέες ιδέες στην παραπέρα ανάπτυξή του.

ΥΓ. Η γιορτή της 28ης Οκτωβρίου και η απονομή βραβείων – αριστείων θα γίνει στο σχολείο μας Παρασκευή 26/10/2018 ώρα 08.30 πμ. Η παρουσία σας θα μας χαροποιήσει ιδιαίτερα

**ΠΡΟΣΚΛΗΣΗ ΣΕ ΕΤΗΣΙΑ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΣΥΛΛΟΓΟΥ ΓΟΝΕΩΝ ΚΑΙ ΚΗΔΕΜΟΝΩΝ 2ου ΓΕΛ ΠΕΙΡΑΙΑ**

Αγαπητοί γονείς και κηδεμόνες,

Βάσει του καταστατικού λειτουργίας του Συλλόγου Γονέων & Κηδεμόνων του σχολείου μας, σας καλούμε τη Δευτέρα 29/10 και ώρα 18.00 στην πρώτη Τακτική Γενική Συνέλευση για τη σχολική χρονιά 2018-2019.

Όπως γνωρίζετε η Γενική Συνέλευση είναι το ανώτατο όργανο των γονέων με σκοπό τη συζήτηση, αντιμετώπιση και επίλυση των θεμάτων και προβλημάτων που αντιμετωπίζει μία σχολική κοινότητα. Η συμμετοχή όλων μας στη Γενική Συνέλευση και γενικότερα η ενεργή συμμετοχή μας ως μέλη του Συλλόγου κρίνεται αναγκαία.

ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ:

1. Λογοδοσία πεπραγμένων του Διοικητικού Συμβουλίου

2. Οικονομικός απολογισμός της προηγούμενης χρήσης 2017 - 2018

2. Έγκριση προϋπολογισμού επόμενης χρήσης 2018 - 2019

3. Διάφορα θέματα και ανακοινώσεις

Υπενθυμίζουμε ότι η Γενική Συνέλευση βρίσκεται σε απαρτία όταν συμμετέχει το 1/3 των μελών που έχουν εκπληρώσει τις ταμειακές υποχρεώσεις τους (3 ευρώ ανά οικογένεια ετησίως). Σε περίπτωση μη απαρτίας συγκαλείται Τακτική Γενική Συνέλευση την αντίστοιχη ημέρα και ώρα της επόμενης εβδομάδας χωρίς άλλη πρόσκληση, στον ίδιο χώρο και με τα ίδια θέματα ημερήσιας διάταξης.

Πειραιάς 22/10/2018

Το Δ.Σ. του Συλλόγου Γονέων